„Nu pot să zic că trăiesc mai bine pe Independenței decât cineva de pe Dacia sau Trandafirilor”: Ce s-a schimbat pe str. Independenței din Chișinău în ultimii 35 de ani

Pe hartă este doar o stradă, în memoria oamenilor, însă, este o parte din viața lor. Se numea cândva Vosoedinenie, iar în anii '90 ai secolului trecut a primit un nume care avea să devină simbol pentru o țară aflată la început de drum - Independenței. După trei decenii și jumătate, acest cuvânt înseamnă lucruri diferite pentru fiecare.